DA Den Europæiske Unions Tidende L 102/33

KOMMISSIONENS DELEGEREDE FORORDNING (EU) 2015/616

af 13. februar 2015

om ændring af delegeret forordning (EU) nr. 480/2014 for så vidt angår henvisninger deri til Europa-Parlamentets og Rådets forordning (EU) nr. 508/2014

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (1), særlig artikel 38, stk. 4, tredje afsnit, artikel 68, stk. 1, andet afsnit, og artikel 125, stk. 8, første afsnit, og

ud fra følgende betragtninger:

(1) Kommissionens delegerede forordning (EU) nr. 480/2014 (2) blev vedtaget forud for vedtagelsen af Europa-Parlamentets og Rådets forordning (EU) nr. 508/2014 (3).

(2) Efter vedtagelsen af forordning (EU) nr. 508/2014 bør tre foreløbige henvisninger i delegeret forordning (EU) nr. 480/2014 til den fremtidige EU-retsakt om Den Europæiske Hav- og Fiskerifond (»EHFF«) erstattes af henvisninger til de præcise bestemmelser i forordning (EU) nr. 508/2014. Den første henvisning i artikel 6 i delegeret forordning (EU) nr. 480/2014 vedrører særlige regler for funktioner, forpligtelser og ansvarsområder for de organer, som gennemfører de finansielle instrumenter. Den anden henvisning i artikel 20 i delegeret forordning (EU) nr. 480/2014 vedrører typer af operationer eller projekter, som udgør en del af operationer, i forbindelse med hvilke der kan gøres brug af beregningen af indirekte omkostninger ved anvendelse af en fast sats i henhold til artikel 29, stk. 1, i forordning (EU) nr. 1290/2013 (4). Den tredje henvisning i artikel 21 i delegeret forordning (EU) nr. 480/2014 vedrører typer af operationer eller projekter, som udgør en del af operationer, i forbindelse med hvilke der kan gøres brug af beregningen af indirekte omkostninger ved anvendelse af en fast sats i henhold til artikel 24, stk. 4, i Europa-Parlamentets og Rådets forordning (EU, Euratom) nr. 966/2012 (5).

(3) Da reglerne om offentlig-private partnerskaber som fastlagt ved forordning (EU) nr. 1303/2013 også gælder for EHFF, er det nødvendigt at ændre bilag III til delegeret forordning (EU) nr. 480/2014, så de relevante oplysninger om, hvorvidt operationen gennemføres som led i en OPP-struktur, lagres i elektronisk form i overvågningssystemet også hvad angår EHFF.

(4) Delegeret forordning (EU) nr. 480/2014 bør derfor ændres i overensstemmelse hermed —

VEDTAGET DENNE FORORDNING:

Artikel 1

I delegeret forordning (EU) nr. 480/2014 foretages følgende ændringer:

1) Artikel 6, stk. 1, litra b), affattes således: »b) de endelige modtagere oplyses om, at der ydes finansiering under programmer, der medfinansieres af ESI-fondene, i overensstemmelse med de fastlagte krav i i) artikel 115 i forordning (EU) nr. 1303/2013 for Den Europæiske Fond for Regionaludvikling, Den Europæiske Socialfond og Samhørighedsfonden ii) artikel 66, stk. 1, litra c), pkt. 1, i Europa-Parlamentets og Rådets forordning (EU) nr. 1305/2013 (*) for Den Europæiske Landbrugsfond for Udvikling af Landdistrikterne iii) artikel 97, stk. 1, litra b), i Europa-Parlamentets og Rådets forordning (EU) nr. 508/2014 (**) for EHFF (*) Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487)." (**) Europa-Parlamentets og Rådets forordning (EU) nr. 508/2014 af 15. maj 2014 om Den Europæiske Hav- og Fiskerifond og om ophævelse af Rådets forordning (EF) nr. 2328/2003, (EF) nr. 861/2006, (EF) nr. 1198/2006 og (EF) nr. 791/2007 samt Europa-Parlamentets og Rådets forordning (EU) nr. 1255/2011 (EUT L 149 af 20.5.2014, s. 1).«"

2) Artikel 20, litra d), affattes således: »d) de operationer, der støttes af EHFF og er programmeret i overensstemmelse med artikel 26, 28, 39 eller 47 i forordning (EU) nr. 508/2014.«

3) Artikel 21, litra d), affattes således: »d) de operationer, der støttes af EHFF og er programmeret i overensstemmelse med artikel 38, artikel 40, stk. 1, artikel 41, stk. 1, artikel 44, stk. 6, og artikel 48, stk. 1, litra e), i), j) eller k), eller artikel 80, stk. 1, litra b), i forordning (EU) nr. 508/2014.«

4) I bilag III, datafelt 17. »Oplysninger om, hvorvidt operationen gennemføres som led i en OPP-struktur« udgår følgende tekst i højre kolonne »Fonde, for hvilke der ikke kræves data«: »Ikke relevant for EHFF« .

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 13. februar 2015. På Kommissionens vegne Jean-Claude JUNCKER Formand

(1) EUT L 347 af 20.12.2013, s. 320.

(2) Kommissionens delegerede forordning (EU) nr. 480/2014 af 3. marts 2014 om supplerende regler til Europa-Parlamentets og Rådets forordning (EU) nr. 1303/2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond (EUT L 138 af 13.5.2014, s. 5).

(3) Europa-Parlamentets og Rådets forordning (EU) nr. 508/2014 af 15. maj 2014 om Den Europæiske Hav- og Fiskerifond og om ophævelse af Rådets forordning (EF) nr. 2328/2003, (EF) nr. 861/2006, (EF) nr. 1198/2006 og (EF) nr. 791/2007 samt Europa-Parlamentets og Rådets forordning (EU) nr. 1255/2011 (EUT L 149 af 20.5.2014, s. 1).

(4) Europa-Parlamentets og Rådets forordning (EU) nr. 1290/2013 af 11. december 2013 om reglerne for deltagelse og formidling i »Horisont 2020 for forskning og innovation (2014-2020)« og om ophævelse af forordning (EF) nr. 1906/2006 (EUT L 347 af 20.12.2013, s. 81).

(5) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).